Komisijos ataskaita - Komisijos 2005 m. Garantijų fondo ir jo valdymo metinė ataskaita {SEC(2006) 891} /* KOM/2006/0366 galutinis */





[pic] | EUROPOS BENDRIJŲ KOMISIJA | Briuselis, 10.7.2006 KOM(2006) 366 galutinis KOMISIJOS ATASKAITA Komisijos 2005 m. Garantijų fondo ir jo valdymo metinė ataskaita {SEC(2006) 891} TURINYS 1. Teisiniai pagrindai 3 2. Fondo būklė 2005 m. gruodžio 31 d. 3 2.1 Finansinė analizė 3 2.2 Apskaita 4 3. Mokėjimai į Fondą 5 3.1. Mokėjimai iš bendrojo biudžeto per finansinius metus 5 3.2. Palūkanos iš Fondo likvidaus turto finansinių investicijų 6 3.3. Išieškojimas iš įsipareigojimų nevykdančių skolininkų 7 4. Fondo įsipareigojimai 7 4.1. Įsipareigojimų nevykdymo palūkanos 7 4.2. EIB atlygis 7 1. Teisiniai pagrindai 1994 m. spalio 31 d. Tarybos reglamentu (EB, Euratomas) Nr. 2728/94 (toliau – Reglamentas) buvo įsteigtas išorės veiksmų garantijų fondas (toliau – Fondas), skirtas atlyginti Bendrijos kreditoriams, jei Bendrijos suteiktų arba garantuotų paskolų gavėjai neįvykdytų savo įsipareigojimų (OL L 293, 1994 11 12, p. 1). Šis reglamentas buvo iš dalies pakeistas 1999 m. gegužės 25 d. Tarybos reglamentu (EB, Euratomas) Nr. 1149/99 (OL L 139, 1999 6 2, p. 1) ir 2004 m. gruodžio 22 d. Tarybos reglamentu (EB, Euratomas) Nr. 2273/2004 (OL L 396, 2004 12 31, p. 28) (toliau – iš dalies pakeistas Reglamentas). Vadovaudamasi Reglamento 6 straipsniu, Komisija patikėjo Fondo finansinį valdymą Europos investicijų bankui (EIB) pagal 1994 m. lapkričio 23 d. Briuselyje ir 1994 m. lapkričio 25 d. Liuksemburge Bendrijos ir EIB pasirašytą susitarimą (toliau – Susitarimas). Pagal Susitarimo 8.2 straipsnį iki kiekvienų metų kovo 1 d. bankas privalo atsiųsti Komisijai Fondo ir jo valdymo būklės ataskaitą, įskaitant įplaukų ir išlaidų ataskaitą, „finansinės veiklos rezultatų ataskaitą“, ir Fondo pastarųjų vienerių metų finansinę atskaitą, „Fondo finansinės būklės ataskaitą“. Pateiktą išsamią informaciją apie 2005 m. ataskaitą galima rasti Komisijos tarnybų darbo dokumento 2 skirsnyje (toliau - Priedas)[1] . Be to, iš dalies pakeisto Reglamento 7 straipsnyje reikalaujama, kad Komisija iki kitų metų gegužės 31 d. nusiųstų Europos Parlamentui, Tarybai ir Audito Rūmams kiekvienų finansinių metų Fondo būklės ir jo valdymo ataskaitą. 2. Fondo būklė 2005 m. gruodžio 31 d. 2.1 Finansinė analizė Fondo būklė pateikiama pagal Tarptautinius finansinės atskaitomybės standartus (TFAS) baigiantis 2005 finansiniams metams. Bendra Fondo turima suma – 1 324 663 957,25 (žr. priedo 2 skirsnį: 2005 m. gruodžio 31 d. EIB pateikta Fondo finansinės būklės ataskaita). Nuo Fondo įkūrimo šią sumą sudaro: - biudžetiniai mokėjimai į Fondą (2 672 274 500,00 EUR), - ankstesnių metų grynosios pajamos (523 763 636,64 EUR), - pavėluotai grąžinti šalių, kurios nėra valstybės narės, mokėjimai (575 673 913,77 EUR), - skolos, atitinkančios EIB negrąžintas sumas (711 557,47 EUR), - komisiniai, gauti už pavėluotus išieškojimus 2002 m. (5 090 662,91 EUR), - tikslinimas, kurį reikia atlikti vertinant Fondo 46 981 944,72 EUR portfelį pritaikius TFAS (žr. priedo 3 skirsnio Garantijų fondo įsipareigojimų balanso punktą „Atsargos“); - atskaičius reikalavimų sumas, kurias reikės apmokėti iš Fondo išteklių (477 860 856,19 EUR), - vėlesni Fondo pertekliaus grąžinimai į biudžetą (1 683 140 000,00 EUR), - 2005 m. sausio 10 d. 338 831 402,07 EUR sumos, kuri sudaro 9 % neįvykdytų operacijų, skirtų naujosioms valstybėms narėms iki 2004 m. gegužės 1 d., išskirtinis grąžinimas į biudžetą (žr. 1 skirsnyje pateiktą paskutinį Fondo reglamento pakeitimą). Atėmus 725 117,47 EUR sukauptų sąnaudų sumą, o iš šios sumos atėmus 702 497,47 EUR valdymo mokesčius (EIB atlygį), 2005 m. gruodžio 31 d. bendra Fondo turima suma siekė 1 323 938 839,78 EUR. Reglamento 3 straipsnyje reikalaujama, kad Fondo suma pasiektų tinkamą lygį (planuojamą sumą), kurį sudaro 9 % bendrų neįvykdytų kapitalo įsipareigojimų pagal kiekvieną operaciją, pridėjus mokėtinas palūkanas. Todėl 2005 m. gruodžio 31 d. neįvykdytos trečiosioms šalims skirtos operacijos, susijusios su skolinimo ir paskolų garantijomis[2], pridėjus mokėtinas palūkanas, sudarė 13 680 125 069,70 EUR, iš kurių mokėtinos (bet dar nesumokėtos) palūkanos sudarė 125 823 921,72 EUR. Fondo išteklių (1 323 938 839,78 EUR) ir neįvykdytų kapitalo įsipareigojimų (38 831 402,07 EUR) santykis pagal iš dalies pakeistą Reglamentą buvo 9,68 %. Kadangi tai yra daugiau nei 9 % planuojamos bendros nesumokėtos sumos su garantija (suapvalinta 1 231,21 EUR suma), reikėjo atlikti grąžinimą iš Fondo į Europos Sąjungos bendrąjį biudžetą, kaip nustatyta Reglamento 3 straipsnio trečioje pastraipoje. 2006 m. į biudžetą grąžintina suma siekia 92 730 000,00 EUR. 2.2 Apskaita Europos Bendrijos įsipareigojo iš esmės pakeisti apskaitos sistemą, siekdamos sudaryti finansinę ataskaitą, pagrįstą 2005 m. sukauptų sąnaudų ataskaitomis. Vykdydama šį modernizavimą, Komisija nusprendė pateikti savo ataskaitas pagal naująsias apskaitos taisykles, sukurtas remiantis TVSAS/TFAS principus. Todėl Fondo finansinės ataskaitos, parengtos prieš konsoliduotąsias finansines ataskaitas, buvo rengiamos laikantis šių principų. Bendra balanso, parengto prieš konsoliduotąjį balansą, suma – 1 325 891 755,37 EUR. Į šią sumą įtraukta Fondo bendra suma, pridėjus iš Fondo apmokamus įsiskolinimus, dėl pavėluotų mokėjimų sukauptas palūkanų sąnaudas ir apskaitos sukauptas sąnaudas, siekiant parengti visas Fondo finansines ataskaitas, kad metų pabaigoje jos būtų konsoliduotos ir įtrauktos į ES konsoliduotąjį balansą (išsami informacija pateikiama priedo 4 skirsnyje). 3. Mokėjimai į Fondą 3.1. Mokėjimai iš bendrojo biudžeto per finansinius metus Atidėjinių tvarkos teisiniai pagrindai aprašyti Priedo 1 skirsnyje. 2000 m. rugsėjo 26 d. Tarybos reglamentu (EB) Nr. 2040/2000 (OL L 244, 2000 9 29, p. 27) dėl biudžeto vykdymo tvarkos buvo leista į bendrąjį biudžetą įrašyti paskolų ir paskolų su garantija operacijų atsargas. Šis biudžeto straipsnis, kuriam 2005 m. buvo skirta 223 mln. EUR asignavimų, naudojamas Fondui finansuoti pervedant pagal biudžeto straipsnį lėšas, skirtas mokėjimams į Fondą. Atsižvelgdama į teisinius pagrindus, 2005 m. biudžeto valdymo institucija patvirtino 140 110 000,00 EUR sumos pervedimą Fondui finansuoti. - Pervedimas 2005 m. gruodžio 11 d.[3] 140 110 000,00 EUR: šis pervedimas skirtas mokėjimams į Fondą remiantis 1999 m. gruodžio 22 d., 2001 m. lapkričio 6 d. ir 2004 m. gruodžio 22 d. Tarybos sprendimais, taip pat Komisijos sprendimu K(2004)2817/3 pagal Reglamento Priede nustatytą tvarką. Su šiuo pervedimu susiję sprendimai išvardyti Priedo 1 skirsnyje. Pervedimas buvo atliktas pagal mechanizmą, skirtą kompensuoti Fondo 187 130 000,00 EUR perviršio grąžinimą, kuris buvo atliktas 2005 m. liepos 15 d. Siekdama pakeisti Fondo atidėjinių mechanizmą, 2005 m. balandžio 12 d. Komisija priėmė Tarybos reglamento, iš dalies keičiančio Reglamentą (EB, Euratomas) Nr. 2728/94, įsteigiantį Išorės veiksmų garantijų fondą[4].pasiūlymą. Pagrindinis šio pasiūlymo tikslas – pagerinti biudžeto lėšų panaudojimo veiksmingumą. Pagal šį pasiūlymą lėšos į fondą būtų pervedamos ex-post , remiantis esamu neapmokėtų paskolų su garantija dydžiu. Baigiant rengti šią ataskaitą Taryba dar nebuvo priėmusi šio Komisijos pasiūlymo. Pagal Komisijos komunikatą dėl 2007–2013 m. finansinės perspektyvos[5] biudžeto mechanizmas ateityje teoriškai neribos finansavimo iš Fondo sumos[6], nes finansavimas iš Fondo bus vykdomas pagal 4 antraštinės dalies (Išorės santykiai) biudžeto eilutę, o ne iš paskirtų atsargų, kaip yra šiuo metu. 3.2. Palūkanos iš Fondo likvidaus turto finansinių investicijų Likvidus Fondo turtas investuojamas laikantis valdymo principų, nustatytų Bendrijos ir EIB 1994 m. lapkričio 23/25 d. susitarime, iš dalies pakeistame 1996 m. rugsėjo 17/23 d. Papildomu susitarimu Nr. 1 ir 2002 m. balandžio 26 d./gegužės 8 d. Papildomu susitarimu Nr. 2. 2002 m. investavimo principai buvo pakeisti Papildomu susitarimu Nr. 2, kad būtų pataisytas perteklinis likvidumas, kuris viršijo 50 % Fondo turto ir ribojo Fondo pelningumą. Laikantis ribos, nustatančios, kad bent vienas trečdalis Fondo turi būti investuojamas į trumpalaikes investicijas (iki vienerių metų), trumpalaikiam likvidumui tinkančių priemonių skaičius buvo padidintas. Dabar joms priskiriamos kintamos palūkanų normos vertybiniai popieriai, nepriklausomai nuo jų išpirkimo termino, ir fiksuotos palūkanų normos vertybiniai popieriai, iki kurių išpirkimo termino lieka daugiausiai metai, nepaisant jų pradinio išpirkimo termino. Taip yra todėl, kad už fiksuotos palūkanų normos vertybinius popierius mokama 100 % jų nominaliosios vertės jų galiojimo termino pabaigoje, tuo tarpu kai kintamos palūkanų normos vertybinius popierius galima parduoti už kainą, siekiančią 100 % bet kuriuo metu iki jų išpirkimo datos. Kad būtų išlaikyta įvairių priemonių, kurių atžvilgiu stebimas likvidumas, pusiausvyra, minimali dalis – 18 % (atitinkanti dvigubą Fondo atidėjinių normą) laikoma piniginių investicijų, ypač banko indėlių, forma. Ši naujoji struktūra padėjo pagerinti Fondo pelningumą, tuo pačiu palaikant tinkamą likvidumo lygį. 2005 m. buvo susitarta taikyti laipsninį principą ilgalaikių investicijų atžvilgiu siekiant įgyvendinti planuojamą struktūrą, t. y. vienodai paskirstyti investicijas, kurių terminas – 2–10 metų. Šiuo tikslu buvo susitarta dėl palūkanų normų lygių (įrašų vietos), kurie paskatintų ilgalaikes investicijas per laikotarpius, kai faktinės sumos yra mažesnės nei planuojama. 2005 m. metais nebuvo pasiekti visi lygiai, todėl planuojamos infrastruktūros įgyvendinimas bus baigtas 2006 m. Indėlius priimti įgaliotų bankų sąrašą suderina Komisija ir EIB. Pradinis sąrašas buvo reguliariai peržiūrimas, atsižvelgiant į naujausius bankų reitingų pasikeitimus. Didžioji bankų dalis yra euro tarpuskaitos sistemos nariai. Visiems šiems bankams Moody's agentūros suteikti reitingai yra ne mažesni nei A1 (ilgalaikėms investicijoms) ir P1 (trumpalaikėms investicijoms) arba lygiaverčiai Standard & Poor's arba Fitch reitingai. Investicijoms, daromoms kartu su šiais bankais, taikomos taisyklės, kurios užtikrina geresnį paskirstymą ir leidžia išvengti rizikos koncentracijos. 2005 m. palūkanų, gaunamų iš grynųjų pinigų arba grynųjų pinigų ekvivalentų, Fondo einamosiose sąskaitose ir vertybinių popierių pajamos siekė 50 439 477,94 EUR, šią sumą sudarė: - Indėliai ir einamosios sąskaitos: 6 280 520,69 EUR; ši suma atspindi 2005 m. gruodžio 31 d. situaciją, įskaitant palūkanas, gautas už bankinius indėlius (5 907 583,42 EUR), ir 203 864,22 EUR sukauptų palūkanų pasikeitimus 2005 m. Einamosiose sąskaitose buvo 37 503,59 EUR, įskaitant į einamąsias sąskaitas įrašytas palūkanas. Komercinių vertybinių popierių 160 016,91 EUR sumą sudarė gautos palūkanos ir sukauptų palūkanų pasikeitimai (28 447, 45 EUR) 2005 m. gruodžio 31 d. - Vertybinių popierių portfelis: 44 158 957,25 EUR; šią sumą sudaro 48 997 994,99 EUR palūkanų iš vertybinių popierių ir sukauptų palūkanų pasikeitimai (1 961 071,32 EUR) 2005 m. gruodžio 31 d. Vertybinių popierių palūkanos gaunamos iš investicijų, padarytų vertybinių popierių forma, laikantis investicijų principų, nustatytų Susitarime, kuriuo EIB paskiriama Fondo likvidaus turto valdymo funkcija. Tačiau iš šios sumos reikėtų atimti 2 877 966,42 EUR, kurie buvo įrašyti per metus kaip skirtumas tarp pradinės vertės ir išpirkimo vertės, paskirstytus pro rata temporis per turimų vertybinių popierių galiojimo laikotarpį (atitinkantys premijos arba diskonto paskirstymą įrašytą į pelno ir nuostolių ataskaitą). Gautos palūkanos priskiriamos šių finansinių metų rezultatams. 3.3. Išieškojimas iš įsipareigojimų nevykdančių skolininkų 2005 m. išieškojimų nebuvo. Fondas dar turi išieškoti 1 448 433,44 USD sumą, susijusią su delspinigių palūkanomis. 4. Fondo įsipareigojimai 4.1. Įsipareigojimų nevykdymo palūkanos 2005 m. iš Fondo nebuvo pareikalauta įsipareigojimų nevykdymo palūkanų. 4.2. EIB atlygis 2002 m. balandžio 26 d. ir gegužės 8 d. pasirašytame antrajame Susitarimo papildomame susitarime nustatoma, kad Banko atlygis turi būti nustatomas taikant kiekvienai Fondo turto daliai mažėjančius metinius komisinių koeficientus, kurie yra atitinkamai su jomis susiję. Atlygis apskaičiuojamas remiantis Fondo turto vidurkiu. 2005 m. buvo nustatytas 702 497,47 EUR banko atlygis, kuris buvo įrašytas į pelno ir nuostolių ataskaitą bei įtrauktas į balansą kaip sukauptos sąnaudos (įsipareigojimai). Atlygis bus sumokėtas EIB per pirmąjį 2006 m. ketvirtį. [1] SEC(2006) 891. [2] Iš dalies pakeistame Reglamente numatyta, kad Garantijų fondo dengiamoms operacijoms, skirtoms stojančioms šalims, Bendrijų garantijos bus taikomos ir po įstojimo. Tačiau nuo įstojimo dienos tai nebus Bendrijų išorės veiksmai: operacijos bus dengiamos tiesiogiai iš Europos Sąjungos bendrojo biudžeto, o ne iš Fondo. [3] SEC(2005) 479 galutinis [4] COM(2005) 130. [5] COM(2004) 487, 2004 m. liepos 14 d. [6] Biudžetinė drausmė bus užtikrinta šiais būdais:- makrofinansinėms pagalbos paskoloms reikės atskirų Tarybos sprendimų;- Euratomo ir EIB paskoloms su garantija Taryba patvirtins daugiametes did˛iausias leistinas ribas.